Ďakujem za slovo. Vážený pán predsedajúci, vážený pán minister, kolegyne, kolegovia, dovoľte mi, aby som predložil pozmeňujúci návrh k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1385). Môj pozmeňujúci návrh vlastne spája body 35 a 36 spoločnej správy, kde teda z bodu 35 zahrnuje všetky pozmeňujúce a doplňujúce návrhy, ktoré gestorský výbor odporučil schváliť, a z bodu 36 doplňuje niektoré body a úpravy z tohto zákona, pretože prijatím zákona č. 402/2009 Z. z., ktorým bol novelizovaný zákon č. 140/1998 Z. z. o liekoch a zdravotníckych pomôckach v znení neskorších predpisov, kde v § 35a osobitné podmienky zásielkového predaja boli upravené, došlo k obmedzeniu zásielkového výdaja aj zdravotníckych pomôcok, čo teda bolo v neprospech veľkej skupiny zdravotne postihnutých občanov. Takže ak dovolíte, ja by som prečítal celé znenie pozmeňujúceho návrhu.  Článok III znie: „Zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení zákona č. 104/1999 Z. z., zákona č. 264/1999 Z. z., zákona č. 370/1999 Z. z., zákona č. 553/2001 Z. z., zákona č. 216/2002 Z. z., zákona č. 457/2002 Z. z., zákona č. 256/2003 Z. z., zákona č. 9/2004 Z. z., zákona č. 434/2004 Z. z., zákona č. 578/2004 Z. z., zákona č. 633/2004 Z. z., zákona č. 331/2005 Z. z., zákona č. 342/2005 Z. z., zákona č. 342/2006 Z. z., zákona č. 522/2006 Z. z., zákona č. 270/2007 Z. z., zákona č. 661/2007 Z. z., zákona č. 489/2008 Z. z., zákona č. 318/2009 Z. z. a zákona č. 402/2009 Z. z. sa mení a dopĺňa takto:  1. V § 9 ods. 3 sa písmeno f) nahrádza písmenom e),“ je to spresnenie odkazu na ustanovenie § 35a ods. 4 písm. b) a e),  „2. V § 27 ods. 16 písm. a) sa za slová „daného pacienta“ vkladajú slová „okrem sériovo vyrábaných, ktoré je potrebné upraviť tak, aby zodpovedali osobitným požiadavkám predpisujúceho lekára“,“ to je precizovanie ustanovení týkajúcich sa transpozície smernice Európskeho parlamentu a Rady 2007/47/ES z 5. septembra 2007,  „3. V § 27 sa dopĺňajú odseky 28 a 29, ktoré znejú:  Odsek 28: „Posudzovanie zhody zdravotníckej pomôcky je oprávnená vykonávať notifikovaná osoba, ktorá je autorizovaná na vykonávanie posudzovania zhody na území Slovenskej republiky alebo na území iného členského štátu,“  Odsek 29: „Notifikovaná osoba je povinná informovať štátny ústav o všetkých vydaných, zmenených, doplnených, pozastavených, zrušených alebo zamietnutých certifikátoch vzťahujúcich sa na zdravotnícke pomôcky a ak o to požiadajú iné notifikované osoby, informuje ich o vydaných, pozastavených, zrušených alebo zamietnutých certifikátoch,“,“ znova ako odôvodnenie je, je to precizovanie smernice, „4. V § 28 ods. 1 sa v prvej vete za slová „výkonu zdravotníckej pomôcky“ vkladajú slová „alebo každej nepresnosti v označení alebo v návode na použitie“,“ to je znova v zmysle precizovania ustanovení týkajúcich smernice Európskeho parlamentu, „5. V § 35a ods. 2 písm. b) sa vypúšťajú slová „zdravotníckych pomôcok III. skupiny“,“ to je vlastne odstránenie nedostatkov zákona č. 402/2009 Z. z.,  „6. V § 35a odsek 3 znie: „Zásielkovým výdajom je zaslanie lieku, ktorý nie je viazaný na lekársky predpis,“,“ tuto upozorňujem kolegov, že vlastne v mojom pozmeňujúcom návrhu rozdanom v laviciach bol „liek“ vyčiarknutý, teraz ho tam vraciam späť s prívlastkom „a špecifikáciou lieku, ktorý nie je viazaný na lekársky predpis“, čiže znova prečítam odsek: „Zásielkovým výdajom je zaslanie lieku, ktorý nie je viazaný na lekársky predpis, alebo zdravotníckej pomôcky podľa odseku 2 na základe elektronického formulára objednávky uverejneného na webovom portáli alebo v sídle verejnej lekárne alebo výdajne zdravotníckych pomôcok. Za zásielkový výdaj sa nepovažuje výdaj zdravotníckej pomôcky zaslaním zdravotníckej pomôcky na základe predloženého lekárskeho poukazu,“ to je k novelizácii zákona č. 402/2009 Z. z., „7. V § 35a ods. 6 písm. b) sa vypúšťajú slová „zdravotníckych pomôcok III. skupiny“.“ Takže predniesol som kompletne svoj pozmeňujúci návrh. Je to vlastne, ako som v úvode povedal, spojenie bodov 35, 36 zo spoločnej správy. A poprosím vás, kolegyne a kolegovia, o podporu tohto návrhu. Ďakujem pekne.
Pozmeňovací zákona  Neutrálne prednesenie pozmenovaku